Magnus Malan

Magnus André De Merindol Malan (30. tammikuuta 1930 Pretoria, Etelä-Afrikka – 18. heinäkuuta 2011) oli Etelä-Afrikan puolustusministeri ja Etelä-Afrikan puolustusvoimien komentaja.

Malan nousi Etelä-Afrikan puolustusvoimien komentajaksi vuonna 1976 ja nimitettiin pääministeri Pieter Willem Bothan hallituksen puolustusministeriksi lokakuussa 1980. Puolustusministerinä toimiessaan Malan vastasi muun muassa Civil Cooperation Bureaun perustamisesta. Hän sai 2. marraskuuta 1995 syytteet apartheid-järjestelmän aikana toteutetuista poliittisista murhista ja osuudesta kolmentoista mustan tappamisesta KwaMakhutan townshipissä Durbanin lähellä vuonna 1987. Todisteiden puutteessa hänet vapautettiin vuonna 1996.

Lähteet 

Eteläafrikkalaiset kenraalit
Eteläafrikkalaiset poliitikot
Vuonna 1930 syntyneet
Vuonna 2011 kuolleet